CELEX: 32014R0410
Language: sl
Date: 2014-04-23 00:00:00
Title: Izvedbena uredba Komisije (EU) št. 410/2014 z dne 23. aprila 2014 o spremembi Izvedbene uredbe (EU) št. 293/2012 v zvezi s spremljanjem emisij CO 2 iz novih lahkih gospodarskih vozil, homologiranih s postopkom večstopenjske homologacije  Besedilo velja za EGP

24.4.2014   
            
            
               SL
            
            
               Uradni list Evropske unije
            
            
               L 121/21
            
         IZVEDBENA UREDBA KOMISIJE (EU) št. 410/2014
   z dne 23. aprila 2014
   o spremembi Izvedbene uredbe (EU) št. 293/2012 v zvezi s spremljanjem emisij CO2 iz novih lahkih gospodarskih vozil, homologiranih s postopkom večstopenjske homologacije
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 510/2011 Evropskega parlamenta in Sveta z dne 11. maja 2011 o določitvi standardov emisijskih vrednosti za nova lahka gospodarska vozila kot del celostnega pristopa Unije za zmanjšanje emisij CO2 iz lahkih tovornih vozil (1) in zlasti prvega pododstavka člena 8(9) Uredbe,
   ob upoštevanju naslednjega:
   
               (1)
            
            
               Priloga XII k Uredbi Komisije (ES) št. 692/2008 (2) določa novo metodologijo za določanje emisij CO2 in porabe goriva za vozila N1, homologirana s postopkom večstopenjske homologacije (v nadaljnjem besedilu: večstopenjska vozila). Nova metodologija se uporablja od 1. januarja 2014, ampak se lahko izvaja prostovoljno od 1. januarja 2013.
            
         
               (2)
            
            
               Točka 7 dela B Priloge II k Uredbi (EU) št. 510/2011 določa, da se specifične emisije CO2 dodelanih vozil dodelijo proizvajalcu osnovnega vozila. Zato je treba dodelana vozila prepoznati v postopku spremljanja in identificirati proizvajalca osnovnega vozila. Prav tako so potrebni določeni podatki, ki se nanašajo na osnovno vozilo in ki jih je treba določiti v skladu z novo metodologijo iz Priloge XII k Uredbi (ES) št. 692/2008.
            
         
               (3)
            
            
               Proizvajalci osnovnega vozila imajo v skladu s členom 8(5) Uredbe (EU) št. 510/2011 pravico preveriti podatke o večstopenjskem vozilu, na podlagi katerih so izračunani cilji specifičnih emisij CO2. Zato je primerno, da se določijo podrobne določbe o izmenjavi ustreznih informacij med proizvajalci in Komisijo.
            
         
               (4)
            
            
               Zaradi posebnosti in zasnove sistemov registracije vozil države članice morda ne morejo zagotoviti vseh podatkov za spremljanje večstopenjskih vozil, ki so navedeni v podrobnih podatkih iz Priloge II k Uredbi (EU) št. 510/2011. Zato bi Komisija morala imeti pri določanju začasnih ciljev specifičnih emisij možnost, da upošteva podatke, ki jih zagotovijo proizvajalci kot del postopka preverjanja v skladu s členom 8(5) Uredbe (EU) št. 510/2011.
            
         
               (5)
            
            
               Zato bi morali proizvajalci Komisiji in Evropski agenciji za okolje (v nadaljnjem besedilu: EEA) posredovati identifikacijske številke vozil (v nadaljnjem besedilu: številka VIN), ki so jih dodelili lahkim gospodarskim vozilom, prodanim v predhodnem koledarskem letu ali za katere je bila v tistem letu izdana garancija. Proizvajalci bi morali imeti tudi možnost, da Komisiji predložijo podrobne podatke v zvezi s temi vozili. Da bi se ti podatki upoštevali pri izračunu začasnih ciljev, bi morali proizvajalci svoje podatke Komisiji in Evropski agenciji za okolje posredovati hkrati z letno predložitvijo podatkov, ki jo opravijo države članice.
            
         
               (6)
            
            
               S primerjavo podrobnih podatkov, ki jih predložijo države članice, in podatkov, ki jih predložijo proizvajalci, bi morala Komisija na podlagi številke VIN pripraviti začasno podatkovno zbirko za izračun začasnih ciljev. Začasna podatkovna zbirka, ki jo je treba sporočiti proizvajalcu, bi morala vsebovati številke VIN za tiste podatke, kjer je podatkovni zbirki mogoče primerjati. Kadar je to potrebno, bi morala začasna podatkovna zbirka vsebovati tudi podatke, pri katerih številk VIN držav članic ni bilo mogoče primerjati s številkami VIN, ki jih je zagotovil proizvajalec. V tem primeru bi bilo treba podatke posredovati proizvajalcu brez številk VIN. Začasna podatkovna zbirka, z izjemo številk VIN, bi morala biti javno dostopna v skladu s členom 8(4) Uredbe (EU) št. 510/2011.
            
         
               (7)
            
            
               Da bi zagotovili popolno vzporednost zahtev iz Izvedbene uredbe Komisije (EU) št. 293/2012 (3) in zahtev, ki veljajo za osebne avtomobile iz Uredbe Komisije (EU) št. 1014/2010 (4), je primerno zahteve glede proizvajalčevih obvestil o napaki prilagoditi zahtevam navedene uredbe.
            
         
               (8)
            
            
               Izvedbeno Uredbo (EU) št. 293/2012 bi bilo zato treba ustrezno spremeniti.
            
         
               (9)
            
            
               Ukrepi iz te uredbe so v skladu z mnenjem Odbora za podnebne spremembe –
            
         SPREJELA NASLEDNJO UREDBO:
   Člen 1
   Izvedbena uredba (EU) št. 293/2012 se spremeni:
   
               1.
            
            
               V členu 2, se točka 3 nadomesti z naslednjim:
               
                           „3.
                        
                        
                           ‚podrobni podatki o spremljanju‘ pomeni podrobne podatke iz oddelka 2 dela C Priloge II k Uredbi (EU) št. 510/2011, ki so razčlenjeni glede na proizvajalca in serijo vozil, opredeljeno glede na tip, varianto in različico, ali, kjer je primerno, glede na posamezno vozilo, opredeljeno glede na identifikacijsko številko vozil.“
                        
                     
         
               2.
            
            
               Člen 8 se nadomesti z naslednjim:
               „Člen 8
               Vozila, ki niso vključena v ES--homologacijo
               Če za lahka gospodarska vozila velja nacionalna homologacija za majhne serije v skladu s členom 23 Direktive 2007/46/ES ali če veljajo posamične odobritve v skladu s členom 24 navedene direktive, države članice sporočijo Komisiji ustrezno število teh vozil, registriranih na njihovem ozemlju.
               Pri dopolnjevanju podrobnih podatkov o spremljanju pristojni organ navede ime proizvajalca v stolpcu ‚Ime proizvajalca v registru države članice‘ v skladu z obliko iz dela C Priloge II k Uredbi (EU) št. 510/2011, v stolpcu ‚Ime proizvajalca – standardno poimenovanje v EU‘ pa:
               
                           (a)
                        
                        
                           ‚AA-IVA‘ za poročanje o tipih vozil, ki so bila posamično odobrena, ali
                        
                     
                           (b)
                        
                        
                           ‚AA-NSS‘ za poročanje o tipih vozil, za katera se je podelila nacionalna homologacija za majhne serije.“
                        
                     
         
               3.
            
            
               Člen 10 se spremeni:
               
                           (a)
                        
                        
                           v odstavku 1 se doda naslednji pododstavek:
                           „Kjer se podatki prenesejo v skladu z odstavkom 3 tega člena, ima kontaktna oseba, ki jo določi proizvajalec, pravico nalaganja podrobnih podatkov v zbirko podatkov Evropske agencije za okolje.“
                        
                     
                           (b)
                        
                        
                           dodata se naslednja odstavka 3 in 4:
                           „3.   Za preverjanje začasnih podatkov proizvajalci Komisiji najkasneje do 28. februarja vsako leto predložijo identifikacijske številke vseh lahkih gospodarskih vozil (dokončanih, dodelanih ali nedodelanih), ki so jih prodali v Uniji v preteklem koledarskem letu ali za katere je bila v tistem letu izdana garancija. Hkrati lahko proizvajalci Komisiji posredujejo podrobne podatke iz Priloge II k Uredbi (EU) št. 510/2011 o navedenih vozilih.
                           Podatki se elektronsko prenesejo v zbirko podatkov, ki jo upravlja Evropska agencija za okolje.
                           4.   Kadar proizvajalci ne predložijo številk za preverjanje in podrobnih podatkov iz odstavka 3, se začasni cilj specifičnih emisij izračuna na podlagi podrobnih podatkov, ki jih posredujejo države članice.“
                        
                     
         
               4.
            
            
               Vstavita se naslednja člena 10a in 10b:
               „Člen 10a
               Proizvajalčeva obvestila o napaki
               1.   Proizvajalci, ki sporočijo napake v skladu s členom 8(5) Uredbe (EU) št. 510/2011, kot osnovo za obvestilo uporabijo začasno podatkovno zbirko, ki jo Komisija sporoči v skladu s členom 8(4).
               Obvestilo o napaki vsebuje vse podatkovne zbirke, ki se nanašajo na registracije vozil, za katere je odgovoren proizvajalec, ki predloži obvestilo. Pri dodelanih vozilih je odgovorni proizvajalec tisti, ki je odgovoren za ES-homologacijo osnovnega vozila.
               Napako se označi z ločenim vnosom v podatkovno zbirko za vsako različico, naslovljenim s ‚Pripombe proizvajalca‘, v katerem se navede ena od naslednjih oznak:
               
                           (a)
                        
                        
                           oznaka A, če je podatke spremenil proizvajalec;
                        
                     
                           (b)
                        
                        
                           oznaka B, če vozila ni mogoče identificirati;
                        
                     
                           (c)
                        
                        
                           oznaka C, kadar vozilo ne sodi v področje uporabe Uredbe (EU) št. 510/2011 ali se več ne proizvaja;
                        
                     
                           (d)
                        
                        
                           oznaka D, kadar je proizvajalec, ki so mu bili pripisani določeni podatki, proizvajalec dodelanega vozila, ampak ne tudi nedodelanega osnovnega vozila.
                        
                     Za namene točke (b) vozila ni mogoče identificirati, kadar proizvajalec vozila ne more identificirati na podlagi identifikacijske številke vozila, ki jo posreduje država članica, ali če podatki ne vključujejo take številke in vozila ni mogoče identificirati na drug način.
               Za namene točke (d) proizvajalec končnega vozila prav tako navede ime proizvajalca osnovnega vozila z ločenim vnosom, naslovljenim s ‚Pripombe proizvajalca‘.
               2.   Če proizvajalec Komisije ni obvestil o napakah v skladu z odstavkom 1 ali če se obvestilo predloži po preteku trimesečnega obdobja iz člena 8(5) Uredbe (EU) št. 510/2011, se začasne vrednosti, sporočene v skladu s členom 8(4) navedene uredbe, štejejo za dokončne.
               3.   Kadar obvestilo o napaki iz odstavka 1 vključuje identifikacijske številke vozil, se pošlje v zbirko podatkov iz člena 10(3), v drugih primerih pa se predloži na elektronskem neizbrisljivem nosilcu podatkov z oznako ‚Obvestilo o napaki – CO2 iz dostavnih vozil‘ in se pošlje po pošti na naslednji naslov:
               
                           European Commission
                        
                     
                           Secretariat General
                        
                     
                           1049 Bruxelles/Brussel
                        
                     
                           Belgique/België
                        
                     Elektronski izvod obvestila se pošlje v vednost na naslednja namenska poštna naslova:
               EC-CO2-LDV-IMPLEMENTATION@ec.europa.eu
               ter
               CO2-monitoring@eea.europa.eu.
               Člen 10b
               Priprava začasnih podatkov
               1.   Kadar proizvajalci podatke predložijo Komisiji v skladu s členom 10(3), začasna podatkovna zbirka, ki jo prejme proizvajalec, vsebuje naslednje podatke:
               
                           (a)
                        
                        
                           podatke z identifikacijskimi številkami vozil, kadar se identifikacijske številke vozil, ki jih predloži proizvajalec v skladu s členom 10(3), ujemajo s številkami, ki jih predložijo države članice, kot je določeno v oddelku 2 dela C Priloge II k Uredbi (EU) št. 510/2011;
                        
                     
                           (b)
                        
                        
                           podatke, ki se lahko pripišejo proizvajalcu, vendar ne vključujejo identifikacijskih številk vozil, kadar se identifikacijske številke vozil, ki jih predložijo države članice, ne ujemajo s številkami, ki jih predložijo proizvajalci.
                        
                     O pripravljeni začasni podatkovni zbirki, vključno s podatki iz točk (a) in (b), se obvesti proizvajalce v skladu z drugim pododstavkom člena 8(4) Uredbe (EU) št. 510/2011.
               Centralni register podatkov iz prvega pododstavka člena 8(4) ne vključuje nikakršnih podatkov o identifikacijski številki vozil.
               2.   Obdelava identifikacijskih številk vozil ne vključuje obdelave osebnih podatkov, ki bi bili lahko povezani s temi številkami, ali katerih koli podatkov, ki bi omogočili povezavo identifikacijskih številk vozil z osebnimi podatki.“
            
         
               5.
            
            
               Priloga I se nadomesti s Prilogo k tej uredbi.
            
         Člen 2
   Ta uredba začne veljati dvajseti dan po objavi v Uradnem listu Evropske unije.
   
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 23. aprila 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 145, 31.5.2011, str. 1.
   
      (2)  Uredba Komisije (ES) št. 692/2008 z dne 18. julija 2008 o izvajanju in spremembi Uredbe (ES) št. 715/2007 Evropskega parlamenta in Sveta o homologaciji motornih vozil glede na emisije iz lahkih potniških in gospodarskih vozil (Euro 5 in Euro 6) in o dostopu do informacij o popravilu in vzdrževanju vozil (UL L 199, 28.7.2008, str. 1).
   
      (3)  Izvedbena uredba Komisije (EU) št. 293/2012 z dne 3. aprila 2012 o spremljanju in nadzorovanju ter posredovanju podatkov o registraciji novih lahkih gospodarskih vozil v skladu z Uredbo (EU) št. 510/2011 Evropskega parlamenta in Sveta (UL L 98, 4.4.2012, str. 1).
   
      (4)  Uredba Komisije (EU) št. 1014/2010 z dne 10. novembra 2010 o spremljanju in nadzorovanju ter posredovanju podatkov o registraciji novih osebnih avtomobilov v skladu z Uredbo (ES) št. 443/2009 Evropskega parlamenta in Sveta (UL L 293, 11.11.2010, str. 15).
   
      PRILOGA
      
         
            „PRILOGA I
            VIRI PODATKOV
            
                        Kazalnik
                     
                     
                        Potrdilo o skladnosti (vzorec B dela I iz Priloge IX k Direktivi 2007/46/ES)
                     
                     
                        Dokumentacija o homologaciji- (Direktiva 2007/46/ES)
                     
                  
                        Proizvajalec (dokončana vozila)
                     
                     
                        Točka 0.5
                     
                     
                        Točka 0.5 dela I Priloge III
                     
                  
                        Proizvajalec osnovnega vozila (večstopenjska vozila)
                     
                     
                        Točka 0.5.1
                     
                     
                        Točka 0.5 oddelka I Priloge VI
                     
                  
                        Številka homologacije
                     
                     
                        Točka 0.10(b)
                     
                     
                        Uvodni del Priloge VI
                     
                  
                        Tip
                     
                     
                        Točka 0.2
                     
                     
                        Točka 0.2 dela I Priloge III
                     
                  
                        Varianta
                     
                     
                        Točka 0.2
                     
                     
                        Del I ali II Priloge III ali oddelek 3 Priloge VIII
                     
                  
                        Različica
                     
                     
                        Točka 0.2
                     
                     
                        Del I ali II Priloge III ali oddelek 3 Priloge VIII
                     
                  
                        Znamka
                     
                     
                        Točka 0.1
                     
                     
                        Točka 0.1 dela I Priloge III
                     
                  
                        Kategorija homologiranega vozila-
                     
                     
                        Točka 0.4
                     
                     
                        Točka 0.4 dela I Priloge III
                     
                  
                        Masa v stanju, pripravljenem za vožnjo (dokončana in dodelana vozila) (kg)
                     
                     
                        Oddelek 13
                     
                     
                        Točka 2.6 dela I Priloge III, ali od 10. januarja 2014 točka 2.6(b) dela I Priloge III (v primeru razpona se upošteva najmanjša masa)
                     
                  
                        Masa v stanju, pripravljenem za vožnjo (osnovno vozilo) (kg)
                     
                     
                        Oddelek 14
                     
                     
                        Točka 2.17.1 Priloge I
                     
                  
                        Največja tehnično dovoljena masa obremenjenega vozila (osnovnega vozila v primeru večstopenjskega vozila) (kg)
                     
                     
                        Točka 16.1
                     
                     
                        Točka 2.8 dela I Priloge III
                     
                  
                        Odtis – medosna razdalja (mm)
                     
                     
                        Oddelek 4
                     
                     
                        Točka 2.1 dela I Priloge III (1)
                        
                     
                  
                        Odtis – kolotek (mm)
                     
                     
                        Oddelek 30
                     
                     
                        oddelek 2.3.1 in oddelek 2.3.2 dela I Priloge III (2)
                        
                     
                  
                        Specifične emisije CO2 (g/km) (3)
                        
                     
                     
                        Točka 49.1
                     
                     
                        Oddelek 3 Priloge VIII
                     
                  
                        Vrsta goriva
                     
                     
                        Oddelek 26
                     
                     
                        Točka 3.2.2.1 dela 1 Priloge III
                     
                  
                        Gorivo
                     
                     
                        Točka 26.1
                     
                     
                        Točka 3.2.2.4 dela 1 Priloge III
                     
                  
                        Delovna prostornina motorja (cm3)
                     
                     
                        Oddelek 25
                     
                     
                        Točka 3.2.1.3 dela 1 Priloge III
                     
                  
                        Poraba električne energije (Wh/km)
                     
                     
                        Točka 49.2
                     
                     
                        Oddelek 3 Priloge VIII
                     
                  
                        Inovativna tehnologija ali skupina inovativnih tehnologij in zmanjšanje emisij CO2 zaradi navedene tehnologije
                     
                     
                        Točka 49.3
                     
                     
                        Oddelek 4 Priloge VIII
                     
                  
                        Identifikacijska številka vozila
                     
                     
                        Točka 0.10
                     
                     
                        Točka 9.17 dela I Priloge III
                     
                  
                        Privzeta dodana masa
                     
                     
                         
                     
                     
                        Točka 2.17.2 Priloge I
                     
                  
      
      
         (1)  V skladu s členom 4(9) te uredbe.
      
         (2)  V skladu s členom 4(8) in (9) te uredbe.
      
         (3)  V skladu s členom 4(5) te uredbe.“